Република Србија

Универзитет у Нишу

ФИЛОЗОФСКИ ФАКУЛТЕТ

Број: \_\_\_\_\_\_\_\_\_\_\_

Датум: 13.12.2024.

На основу Закона о буџетском систему („Службени гласник РС”, бр. 54 од 17. јула 2009, 73 од 12. октобра 2010, 101 од 29. децембра 2010, 101 од 30. децембра 2011, 93 од 28. септембра 2012, 62 од 16. јула 2013, 63 од 19. јула 2013 - исправка, 108 од 6. децембра 2013, 142 од 25. децембра 2014, 68 од 4. августа 2015 - др. закон, 103 од 14. децембра 2015, 99 од 12. децембра 2016, 113 од 17. децембра 2017, 95 од 8. децембра 2018, 31 од 29. априла 2019, 72 од 7. октобра 2019, 149 од 11. децембра 2020, 118 од 9. децембра 2021, 118 од 9. децембра 2021 - др. закон, 138 од 12. децембра 2022, 92 од 27. октобра 2023, 94 од 28. новембра 2024.), члана 63. став 1. тачка 4 Закона о високом образовању („Сл. гласник РС“, бр. 88/2017,....67/2019 и 6/2020 – др. Закони, 11/2021 - аутентично тумачење, 67/2021 – др. Закон и 76/2023), члана 83. Статута, Наставно-научно веће Филозофског факултета у Нишу, на седници одржаној дана 13. децембра 2024. године, донело је

**Предлог**

**О Д Л У К Е**

1. ***Усваја се*** Финансијски план Филозофског факултета у Нишу за 2025. годину.
2. Финансијски план из тачке 1. саставни је део Одлуке.
3. Финансијски план из тачке 1. Одлуке у складу је са Планом рада Филозофског факултета у Нишу за 2025. годину, као и у складу са Планом набавки за 2025. годину.

Финансијски план укључује следеће делове:

* Преглед прихода и расхода из буџета на основу дозначених апропријација директног корисника буџетских средстава
* Преглед текућих трансфера организација за обавезно социјално осигурање по основу исплата накнада за боловање преко 30 дана
* Преглед прихода и расхода сопствених средстава, у складу са правним актима Факултета која регулишу стицање и расподелу средстава, као и у складу са извршењем Финансијског плана за 2024. годину
* Преглед прихода и расхода донације америчке амбасаде на име израде и одржавања сајта за Студентски дневни лист
* Преглед прихода и расхода донација Републике Кине на име оснивања Института Конфучије, а према Memorandum of Understanding on Academic and Research Collaboration Between Jiangsu University and University of Niš, као и споразума између Универзитета Јиангсу, Универзитета у Нишу и Филозофског факултета у Нишу, чији саставни део чини буџет Универзитета Јиангсу који нје усвојен за 2025. годину.
* Преглед прихода и расхода пројеката у оквиру Фонда за науку: Идеје (SchemaS и VlingS) и Идентитети (InsideMe и ClacolaSi), а према усвојеним буџетима за наступајућу годину.

1. Предлог Финансијског плана из тачке 1. Одлуке објавити на интернет презентацији Факултета у року од 10 дана од дана усвајања, у складу са чланом 8. став 3. Закона о буџетском систему.
2. За извршење Финансијског плана овлашћује се декан Факултета у складу са чланом 71. Закона о буџетском систему и чланом 70. Статута Филозофског факултета у Нишу.
3. Одлуку о усвајању Финансијског плана за 2024. годину доставити Финансијској служби, продекану за финансије и архиви Факултета.

**Образложење**

Законом о буџетском систему у члану 50. („Службени гласник РС”, бр. 54 од 17. јула 2009, 73 од 12. октобра 2010, 101 од 29. децембра 2010, 101 од 30. децембра 2011, 93 од 28. септембра 2012, 62 од 16. јула 2013, 63 од 19. јула 2013 - исправка, 108 од 6. децембра 2013, 142 од 25. децембра 2014, 68 од 4. августа 2015 - др. закон, 103 од 14. децембра 2015, 99 од 12. децембра 2016, 113 од 17. децембра 2017, 95 од 8. децембра 2018, 31 од 29. априла 2019, 72 од 7. октобра 2019, 149 од 11. децембра 2020, 118 од 9. децембра 2021, 118 од 9. децембра 2021 - др. закон, 138 од 12. децембра 2022, 92 од 27. октобра 2023, 94 од 28. новембра 2024.), предвиђено је да директни корисници буџетских средстава у року од 30 дана од дана ступања на снагу Закона о буџету изврше расподелу средстава индиректним корисницима у оквиру својих одобрених апропријација, и о томе обавесте сваког индиректног корисника. Као и претходних година, од стране надлежних министарстава нису добијена обавештења о одобреним апропријацијама по економским класификацијама, тако да су буџетски приходи и расходи планирани на основу трансфера средстава у 2024. години. Изузев плата из буџета које су планиране са основицом која ће бити увећана 11% за сектор високог образовања почев од исплате плате за јануар месец 2025. године.

Након дозначених средстава од Министарства на име материјалних трошкова или дозначених апропријација за плате и материјалне трошкове, а по утврђеним економским класификацијама, вршиће се усклађивање Финансијског плана за 2025. годину.

Усклађивање Финансијског плана ће се вршити и на основу других промена у финансијском пословању које би то условиле.

**ПРЕДСЕДНИК НАСТАВНО-НАУЧНОГ ВЕЋА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Проф. др Наталија Јовановић**